Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 436/12/5505	Liptovský Mikuláš, 24.4.2015
EEČ : 2-39-119-2015

U Z N E S E N I E

Trestná vec:	obvinený XXXXX  
Zločin:	Krádež podľa § 212 odsek 2 písmeno c Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 17.2.2014, spisová značka 1 Pv 436/12/5505, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 20. 6. 2012 okolo 19.00 hod. po vzájomnej telefonickej dohode sa stretol s XXXXX, pričom išli spoločne popri železnici po poľnej ceste popri záhradkách pri Háji Nicovô, smerom na sídlisko Podbreziny v L. Mikuláši, pričom za železničným priecestím zastali medzi kríkmi, kde ml. XXXXX vytrhol z ruky XXXXX mobilný telefón zn. Sony XXXXX X8 a následne spoločne s XXXXX, ktorý bol s nimi, odišli smerom do mesta XXXXX, čím XXXXX, nar. XXXXX, bytom XXXXX, XXXXX, spôsobil krádežou škodu vo výške 150,- €.

Uznesením prokurátora Okresnej prokuratúry XXXXX zo dňa 17.2.2014, spisová značka 1 Pv 436/12/5505, bola určená obvinenému skúšobná doba v trvaní 12 mesiacov.
Odôvodnenie:
	Dňa 17.2.2014 bolo uznesením 1Pv 436/12/5505 podľa § 216 ods. 1 Trestného poriadku podmienečne zastavené trestné stíhanie proti obvinenému ml. XXXXX pre prečin krádeže podľa § 212 ods. 2 písm. c/ Tr. zákona.
	Zároveň mu podľa § 216 ods. 2 Trestného poriadku bola určená skúšobná doba vo výmere 12 mesiacov. Uznesenie o podmienečnom zastavení trestného stíhania nadobudlo právoplatnosť 25.3.2014. Skúšobná doba uplynula 25.3.2015. 
	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel ďalším uloženým obmedzeniam a povinnostiam, prokurátor rozhodne, že sa obvinený osvedčil, inak rozhodne a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. Po uplynutí skúšobnej doby som na obvineného ml. XXXXX vyžiadala správy z miesta bydliska, z Okresného úradu, odboru všeobecnej vnútornej správy a odpis registra trestov, z ktorých som zistila, že obvinený v mieste trvalého bydliska sa nezdržuje, v odpise registra trestov nemá nový záznam. Z Okresného úradu, odboru všeobecnej vnútornej správy mi bolo oznámené, že 16.4.2014 bol prejednávaný v blokovom konaní pre priestupok znečistenia verejného priestranstva podľa § 47 ods. 1 písm. d/ zák. č. 372/1990 Zb. v platnom znení.
	Aj keď sa obvinený ml. XXXXX dopustil priestupku v skúšobnej dobe podmienečného zastavenia trestného stíhania, priestupok bol iného charakteru ako prečin krádeže, za ktorý bol stíhaný a preto neprihliadam na spáchaný priestupok a konštatujem, že počas skúšobnej doby podmienečného zastavenia trestného stíhania možno vysloviť záver, že viedol riadny život a preto som rozhodla tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Iveta Chovančíková
prokurátorka